Държавен вестник, бр. 60, 2024 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  60
3. Епидемиология на инфекциите, причи­
нени от НТМ
Събраните доказателства през последни­
те три десетилетия дават основание да се 
приеме, че се увеличава разпространението 
както на лабораторно изолираните НTM, 
така и на заболяванията, предизвикани от 
тях. Тези факти се дължат на подобрените 
диагностични възможности и техники на 
култивиране, но и на увеличаването на кли­
ничните прояви при хората, причинени от 
тези микроорганизми. Затрудненията при 
интерпретирането на данните относно чес­
тотата и разпространението на инфекциите, 
причинени от НТМ, са свързани с факта, че 
изолирането им не се свързва задължително 
с клинични прояви на болест, а е възможно 
само носителство и безсимптомно протичане. 
Причините за това са свързани с липсата на 
общоприети критерии, алгоритми, финансови 
и диагностични възможности за приемане на 
клинично активна инфекция и за съобщаване 
на установените случаи с НТМ инфекции. 
За разлика от ТВ при тях не се изискваше 
задължително отчитане от системите за об­
ществено здравеопазване, което затруднява 
правилното интерпретиране на събраните 
епидемиологични данни. Повечето данни по 
проблема са съобщени от САЩ, Япония и 
Европа, където се отчита значително по-го­
лямо разпространение на НТМ в сравнение 
с това на ТВ, но не се отразяват тенденциите 
в световен мащаб.
Разпространението на белодробните ин­
фекции, причинени от НТМ, варира между 
4,1 и 14,1 на 100 000 пациенти годишно. При 
пациенти над 65 години разпространението 
им се повишава до 47 на 100 000 пациенти 
годишно. Вероятността от развитие на забо­
лявания, причинени от НТМ, е по-голяма при 
жените, отколкото при мъжете, и нараства 
с възрастта. В САЩ те се срещат по-често в 
западните и югоизточните региони, а 90 % 
от случаите засягат представителите на кав­
казката група.
4. Механизъм на възникване на инфекции­
те, причинени от НТМ
Начинът на предаване на НТМ при хора­
та не е напълно изяснен. За разлика от ТВ, 
предаването от човек на човек не е доказано. 
Въпреки че животните могат да служат като 
резервоар за НTM, не е установено предаване 
от животно на човек, но ползваните общи во­
доизточници за питейна вода с животни могат 
да се приемат като източници на инфекция.
Инхалирането на аерозоли с достатъчно 
малки размери, за да влязат в алвеолите, е 
вероятният път на възникване на белодробно 
заболяване. Душовете в баните се приемат 
като основен източник при експозиция с ае­
розолирани НTM. Бойлерите в домакинствата 
с температури на загряване ≤ 50°C се приемат 
като фактор, предразполагащ колонизация 
на водопроводните системи с НТМ. Почвите 
за саксии, особено обогатените с торф, имат 
високо съдържание на НTM и прахът от тях 
може да съдържа достатъчно малки частици, 
за да проникнат в алвеолите; други дейности, 
генериращи аерозоли в домашна обстановка, 
са свързани с използването на бутилки със 
спрей за поливане на растения.
Замърсяването на болничните системи 
за водоснабдяване, на медицинско оборудва­
не, вкл. бронхоскопи, ендоскопи, диализни 
разтвори, е причина както за колонизация с 
НTM, така и за възникване на огнища за но­
зокомиално разпространение на заболявания.
Развитието на инфекцията в макроорга­
низма протича по типа на клетъчно меди­
ирания имунен отговор и започва от срещата 
на микобактериите с макрофагите, които 
фагоцитират НТМ и произвеждат интер­
левкин-12 (IL-12), регулиращ отделянето на 
интерферон-гама (IFN-γ) от специфичните 
Th1-лимфоцити. Последният активира не­
утрофилите и макрофагите за унищожаване 
на вътреклетъчните патогени. Макрофагите 
отделят TNF-α, който има важно значение 
за формирането и хомеостазата на специ­
фичния за микобактериалната инфекция 
гранулом – при дефицит на TNF-α такъв не 
се развива. Съществува положителна обратна 
връзка между нивата на IFN-γ и IL-12, която 
е критична за контрола на НТМ инфекция. 
Дисеминирането є е в резултат на имунен 
дефицит – вроден или придобит (вследствие 
на инфекция с HIV или ятрогенно поради 
употреба на КС или антагонисти на TNF-α).
Факторите, свързани с имуносупресията 
на организма гостоприемник, за развитие на 
инфекциите с НТМ са следните:
4.1. Дисеминирани инфекции с НТМ при 
лица с HIV се развиват при понижаване на 
Th1-CD4 под 50/µl.
4.2. Дисеминираните инфекции с НТМ 
при неинфектирани с HIV са асоциирани със 
специфични мутации на IFN-γ и IL-12.
4.3. Съществува връзка между бронхиекта­
зии, белодробни инфекции с НТМ с нодуларни 
промени и определен конституционален тип, 
най-често у постменопаузални жени (сколи­
оза, „обущарски гръден кош“, пролапс на 
митрална клапа).
5. Локализация на болестите, причинени 
от инфекции с НТМ
Най-често инфекции при човека се при­
чиняват от бавнорастящите представители на 
M. avium complex (MAC), който включва сходни 
по морфологична характеристика и клинични 
прояви видове и подвидове, с основни видове: 
M. avium, M. intracellulare, M. chimaera. Други 
бавнорастящи видове са: M. xenopi, M. kansasii; 
бързорастящи: M. fortuitum, M. abscessus. Пос­
ледният представлява клиничен интерес и 
наскоро беше преструктуриран въз основа 
на филогенетични характеристики като отде­